**Dyddiad cyhoeddi:** 7 Hydref 2024

**Cais Rhyddid Gwybodaeth 294/24**

**Rydych chi wedi gofyn y canlynol i ni...**

**1) Dros ba gyfnod (rhowch y dyddiadau dechrau a gorffen) yr oedd tocynnau trên multiflex ar gael rhwng y Fflint a Bangor?  
2) Pa bryd y gwnaed y penderfyniad i ddileu tocynnau multiflex rhwng y Fflint a Bangor?  
3) Pwy wnaeth y penderfyniad i ddileu tocynnau multiflex rhwng y Fflint a Bangor?  
4) Beth oedd y cyfiawnhad dros ddileu tocynnau multiflex rhwng y Fflint a Bangor?  
5) Sut ymgynghorwyd â defnyddwyr y rheilffyrdd ynghylch dileu tocynnau multiflex rhwng y Fflint a Bangor?**

**YMATEB**

Cwestiwn 1

Roedd tocynnau multiflex ar gael rhwng 5 Medi 2021 a 8 Hydref 2024

Cwestiwn 2

12 Medi 2024

Cwestiwn 3

Cafodd newidiadau i’r cynnyrch Multiflex eu cynnig gan y Tîm Masnachol a’u cymeradwyo gan Fwrdd Rheilffyrdd TrC

Cwestiwn 4

Fel rhan o’r gwaith symleiddio prisiau ehangach, mae’r cynnyrch Multiflex wedi cael ei dynnu oddi ar y farchnad ar lwybrau lle nad oes tocyn Diwrnod Dwyffordd Unrhyw Bryd ar gael. Mae’r llwybrau hyn eisoes yn elwa o Docynnau Advance sy’n rhoi gwell gwerth am arian ac sydd hefyd ar gael ar eich diwrnod teithio. Rydym wrthi’n gweithio i gael gwared ar gynnyrch diangen, sy’n cymhlethu'r cynnig i gwsmeriaid. Gwnaed gwaith dadansoddi i gefnogi’r penderfyniad a wnaed, a gwelwyd tystiolaeth mai ychydig oedd yn manteisio ar y cynnyrch ar bob llwybr yr effeithiwyd arno.

Cwestiwn 5

Gwnaed y newidiadau hyn i brisiau i gefnogi’r nod o symleiddio prisiau tocynnau. Pan oedd teithwyr yn chwilio am deithiau Multiflex yn ystod yr wythnos cyn eu dileu, defnyddiwyd baneri gwe a ffenestri naid, i roi gwybod i gwsmeriaid am y newidiadau a oedd ar fin digwydd i’r cynnyrch. Sylwer hefyd fod y cynhyrchion presennol wedi cael eu cyflwyno yn lle tocynnau Multiflex a’u bod yn cynnig gwell gwerth am arian.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".